open-index/open-wikipedia-markdown huggingface dataset:
1030. gads

**1030. gads** () bija gads, kas pēc Jūlija kalendāra sākās ceturtdienā.

## Notikumi

### Nezināms datums
* Dibināta Lietuvas pilsēta Kauņa (leģendas vēstījums).
* Dibināta Igaunijas pilsēta Tartu.

## Dzimuši

* 26. jūlijs — Ščepanovas Staņislavs (*Stanisław ze Szczepanowa*), katoļu svētais (miris 1079.)
* Vsevolods I Jaroslavičs, Kijivas lielkņazs (miris 1093. gadā)

## Miruši
* 29. jūlijs — Olafs II Haraldsons, Norvēģijas karalis (dzimis 995. gadā)
* *iespējams*
** Firdousī, persiešu dzejnieks (dzimis ap 940. gadu)
Izraēlas muzejs

thumbnail|235px|Skats uz Izraēlas muzeju kompleksu no putna lidojuma
**Izraēlas muzejs** (, *Muze'on Yisrael*) ir Izraēlas nacionālais muzejs, kas būtībā ir muzeju komplekss, viena no nozīmīgākajām kultūras iestādēm Izraēlā. Tas atrodas Jeruzalemē, dibināts 1965. gadā, un pēc tipa ir mākslas un vēstures muzejs. Izraēlas muzejā ir aptuveni  arheoloģiskie un antropoloģiskie eksponāti. Ievērojamākajiem muzeja eksponātiem ir Nāves jūras rokraksti un artefakti no Masadas.

## Galerija


File:Jerusalem Schrein des Buches BW 1.JPG|
File:Jerusalem Modell BW 2.JPG|
Kristians VIII Oldenburgs

**Kristians VIII** (; dzimis , miris ) bija Dānijas karalis no 1839. gada līdz savai nāvei 1848. gadā, kā arī, ar vārdu **Kristians Frederiks** (, ), Norvēģijas karalis 1814. gadā.

Kristians VIII bija Dānijas kroņprinča Frederika un Mēklenburgas-Šverīnes hercogienes Sofijas Frederikas dēls. 1806. gadā Ludvigslustē apprecējās ar savu māsīcu Šarloti Frederiki. Ģimenē piedzima nākamais Dānijas karalis Frederiks VII, tomēr 1810. gadā laulība tika lauzta Šarlotes Frederikas neuzticības dēļ. Pašam Kristianam VIII vēlākās dzīves laikā bija 10 ārlaulības bērni, kurus viņš uzturēja. 1815. gadā Kristians VIII apprecējās otrreiz. Šajā laulībā bērnu nebija.

1813. gada maijā Kristians VIII tika nosūtīts uz Norvēģiju kā vietvaldis, lai stiprinātu Norvēģijas saites ar Dāniju, kas bija cietušas kontinentālās blokādes dēļ, jo tolaik Dānija atbalstīja Napoleona politiku. 1814. gada 10. aprīlī Norvēģijas konstitucionālā asambleja izvēlējās Kristianu par Norvēģijas karali. Tomēr 1814. gada 14. janvāra Ķīles miera līgums paredzēja, ka par Norvēģijas karali kļūs Zviedrijas karalis Kārlis XIII. Nelielas zviedru militārās operācijas rezultātā par Norvēģijas karali kļuva Kārlis XIII.

1839. gada 13. decembrī Kristians VIII kļuva par Dānijas karali. Kaut arī ar Kristiana VIII vārdu saistīja cerības par valsts liberalizāciju, nekādas būtiskas reformas Kristiana VIII valdīšanas laikā nenotika. Karalis atbalstīja zinātni, piemēram, finansēja Heinriha Kristiana Šūmahera darbību.

## Ārējās saites
Āfrikas cauruļzobji

**Āfrikas cauruļzobji** jeb **Āfrikas skudrulāči**, **Āfrikas cauruļzobju ģints**, arī **Āfrikas skudrulāču ģints** (*Orycteropus*) ir vienīgā mūsdienās dzīvojošu sugu ģints cauruļzobju dzimtā (*Orycteropodidae*). Turklāt šajā ģintī ir tikai viena mūsdienās dzīvojoša suga - cauruļzobis (*Orycteropus afer*) un vairākas izmirušas sugas. Izmirušo sugu skaits ģintī šobrīd nav precīzi zināms, jo atrastās fosilijas ir ļoti fragmentāras. Sekojošā sistemātika atbilst 2009. gada sistemātikai.

Seno Āfrikas cauruļzobju grupas sugas bija liela auguma. Tās iespējams dzīvoja Kenijā jau pirms 6—7 miljoniem gadu. No Kenijas Āfrikas cauruļzobji izplatījās uz Āfrikas dienvidiem un centrālo daļu. Senākā mūsdienu cauruļzobja fosilija ir apmēram 500 000 gadus veca.

## Sistemātika
* **Āfrikas cauruļzobju ģints** (*Orycteropus*) 
** Cauruļzobis (*Orycteropus afar*)
** † *[[Orycteropus abundulafus]]* 
** † *[[Orycteropus crassidens]]* 
** † *[[Orycteropus djourabensis]]*

## Atsauces

## Ārējās saites
* Orycteropodidae
* Phylogeny and systematics of the Orycteropodidae (Mammalia, Tubulidentata)
* Plio-Pleistocene aardvarks (Mammalia, Tubulidentata) from East Africa
Nepilnzobji

**Nepilnzobji** (*Pilosa*) ir Amerikas placentāļu virskārtas (*Xenarthra*) kārta. Tā apvieno 4 sliņķu un skudrlāču dzimtas, kuras visas dzīvo tikai Amerikā. Joprojām nav īsti skaidra nepilnzobju izcelsme, bet senākie nepilnzobji dzīvoja Dienvidamerikā jau pirms 60 miljoniem gadu terciāra perioda laikā, drīz pēc dinozauru izmiršanas. 

Kārtas zinātniskais vārds *pilosa* latīņu valodā nozīmē spalvainie.

## Sistemātika
* kārta 
** Skudrlāču apakskārta (*Vermilingua*)
*** Pundurskudrlāču dzimta (*Cyclopedidae*)
*** Skudrlāču dzimta (*Myrmecophagidae*)
** Sliņķu apakškārta (*Folivora*)
*** Divpirkstsliņķu dzimta (*Megalonychidae*)
*** Trīspirkstsliņķu dzimta (*Bradypodidae*)
*** †*[[Megatheriidae]]*
*** †*[[Mylodontidae]]*
*** †*[[Orophodontidae]]*

## Atsauces

## Ārējās saites
* 
* ADW: Pilosa
* Superorder Xenarthra
Port Royale 3: Pirates & Merchants

***Port Royale 3: Pirates & Merchants*** ir trešā biznesa simulācijas spēle Port Royale spēļu sērijā. Tās darbība notiek Karību reģionā sešpadsmitā un septiņpadsmitā gadsimtā. Izstrādājis Gaming Mind Studios 2012. gadā pēc Ascaron Entertainment bankrota. Spēlē savieno biznesa simulatoru ar reālā laika cīņām un pilsētām, kuras var nopirkt, uzbūvēt un nopostīt. Pirmo reizi Port Royale 3 tika atrādīta gamescom gadatirgū, kas notika no 2011. gada 17.—21. augustam Ķelnē, Vācijā.

## Ārējās saites
* Oficiālā mājaslapa
200 metri

thumb|220px|Sportisti, veicot pagriezienu, 200 m sprinta sacensībās

**200 [[metrs|metri]]** ir otra īsākā sprinta distance (bez barjerām) vieglatlētikas sacensībās stadionā. Nedaudz īsāka distance, kas tika saukta par "stadiju" (apmēram 180 metri), bija pirmā antīko olimpisko spēļu distance. Iepriekš valstīs ar nemetrisko mērvienību sistēmu sportisti bieži sacentās 220 jardu distancē (201,168 metri) 200 m vietā, it īpaši tas bija novērojams ASV.

200 m ir iekļauta olimpisko spēļu vieglatlētikas sacensību programmā. Vīrieši Olimpiskajās spēlēs sacenšas kopš , sievietes — kopš .

Pasaules rekords 200 m vīriešiem ir 19,19 s un pieder Useinam Boltam no Jamaikas, uzstādīts . Pasaules rekords 200 m sievietēm ir 21,34 s un pieder Florensai Grifitai-Džoinerei no ASV, uzstādīts .

Latvijas rekords 200 m vīriešiem ir 20,41 s un to  uzstādīja Sergejs Inšakovs. Latvijas rekords 200 m sievietēm ir 22,49 s un tas pieder Vinetai Ikauniecei, uzstādīts .

## Ārējās saites

* Sprinting  
* Rekordi 
* IAAF sacensību noteikumi
Mākslinieciskā peldēšana

thumb|Čehijas mākslinieciskās peldēšanas komanda
**Mākslinieciskā peldēšana j**eb **sinhronā peldēšana** ir sporta veids, kurā sportisti ūdenī veido kompozīcijas mūzikas pavadībā. Olimpiskajās spēlēs un Pasaules čempionātos nenotiek sacensības vīriešiem, taču citās starptautiskās sacensībās piedalās arī viņi. Sporta veida pirmsākumos, 1880. gados, sinhronajā peldēšanā startēja vienīgi vīrieši. Bieži starptautiskās sacensībās (piemēram, Pasaules čempionātos) sinhronās peldēšanas sacensības notiek kopā ar citiem ūdenssporta veidiem. Peldētāji žūrijai izpilda divas kompozīcijas: vienu tehnisko un vienu brīvā stila kompozīciju.

Sinhronā peldēšana kopš . gada ir iekļauta Olimpisko spēļu programmā. Tajās pašlaik tiek sadalīti divi medaļu komplekti: sieviešu duetiem un komandām (agrāk sacensībās piedalījās arī sportistes pa vienai). Šis ir viens no diviem sporta veidiem Olimpiskajās spēlēs (arī mākslas vingrošana), kurā sacensības notiek tikai sievietēm.

Šo sporta veidu starptautiski pārvalda Starptautiskā peldēšanas federācija (*International Swimming Federation*, FINA).

## Atsauces

## Ārējās saites

* FINA mājaslapa
Helmuts fon Moltke (jaunākais)

**Helmuts Johans Ludvigs fon Moltke** (; dzimis , miris ) bija vācu ģenerālpulkvedis (*Generaloberst*). Helmuta fon Moltkes Vecākā brāļadēls. Vācijas ģenerālštāba priekšnieks no 1906. līdz 1914. gadam. Spēlēja aktīvu lomu Vācijas politikā pirms Pirmā pasaules kara.

Dzimis Mēklenburgā un nosaukts par godu tēvabrālim. Izcēlies Francijas-Prūsijas karā. Starp 1875. un 1878. gadu mācījās kara akadēmijā. No 1880. gada darbojās Vācijas ģenerālštābā. 1882. gadā kļuva par sava tēvoča Helmuta fon Moltkes Vecākā adjutantu. Pēc tēvoča nāves 1891. gadā kļuva par imperatora Vilhelma II adjutantu. No 1904. gada - atkal ģenerālštābā. 1906. gadā nomainīja Alfrēdu fon Šlīfenu Vācijas ģenerālštāba priekšnieka amatā. 1914. gada 25. decembrī, saasinoties attiecībām ar imperatoru, Helmuta fon Moltkes vietā par ģenerālštāba priekšnieku tika iecelts Ērihs fon Falkenhains. Miris 1916. gadā.

## Ārējās saites
Neištrēlica

**Neištrēlica** () ir pilsēta Vācijā, Mēklenburgā-Priekšpomerānijā. Atrodas Cīrkera ezera krastā starp Rostoku un Berlīni. No 1738. līdz 1918. gadam Neištrēlica bija Mēklenburgas-Štrēlicas hercogistes galvaspilsēta. Raksturīga ar baroka arhitektūru. Nieštrēlicā atrodas vairākas Vācu Aviācijas un Kosmonautikas centra (*Deutsches Zentrum für Luft- und Raumfahrt e.V.*) iestādes. Policijas skola.

## Vēsture
Pilsēta attīstījās pēc 1712. gada, kad vecā hercoga rezidence - Štrēlica, nodega ugunsgrēkā. Par hercoga rezidenci kļuva viņa medību pils pie ezera, ap kuru izauga pilsēta. Pēc Otrā pasaules kara pie pilsētas atradās PSRS 16. gvardes tanku divīzijas karabāze.

## Cilvēki
19. gadsimta vidū Neištrēlicas ģimnāzijā mācījās arheologs Heinrihs Šlīmanis. Jaunībā Neištrēlicā dzīvoja nākamais Vācijas kanclers Bernhards fon Bīlovs.

Neištrēlicā dzimuši:

* Ādolfs Frīdrihs V (*Adolf Friedrich V.*, 1848-1914) - Mēklenburgas-Štrēlicas lielhercogs
* Ādolfs Frīdrihs VI (*Adolf Friedrich VI.*, 1882-1918) - Mēklenburgas-Štrēlicas lielhercogs
* Frīdrihs Vilhelms II (*Friedrich Wilhelm II.*, 1819-1904) - Mēklenburgas-Štrēlicas lielhercogs
* Bernhards Horvics (*Bernhard Horwitz*, 1807-1885) - šahists
* Emīls Krēpelins (*Emil Kraepelin*, 1856-1926) - psihiatrs

## Atsauces

## Ārējās saites
Vārene pie Mīrica

**Vārene pie Mīrica** () ir kūrortpilsēta (*Luftkurort*) Vācijā, Mēklenburgā-Priekšpomerānijā, uz rietumiem no Neibrandenburgas, Mīrica ezera ziemeļu krastā. Pilsētas teritorijā vairāki citi ezeri. Pilsētā atrodas Mīrica Nacionālā parka administrācija un dabas muzejs *Müritzeum*.

## Atsauces

## Ārējās saites
Toširo Mifune

**Toširo Mifune** (, *Mifune Toshirō*; dzimis , miris ) bija japāņu kinoaktieris 20. gadsimta otrajā pusē. Starptautiski pazīstams kā galveno lomu atveidotājs 16 Akiras Kurosvas filmās, tostarp 1950. gada filmā "Rasomons" un 1954. gada "Septiņi samuraji".

## Ārējās saites
Silvija Plāta

**Silvija Plāta** (; dzimusi , mirusi ) bija amerikāņu dzejniece un rakstniece. Daļu mūža pavadīja Anglijā. Pazīstamākie darbi - dzejoļu krājums "*Ariel*", publicēts 1965. gadā, jau pēc autores nāves; kā arī autobiogrāfiskais romāns "Stikla kupols", kas publicēts ar pseidonīmu Viktorija Lūkasa.

Dzimusi 1932. gadā Bostonā universitātes pasniedzēja ģimenē. 1936. gadā ģimene pārcēlās uz Vintropu. 1940. gadā, kad Silvijai bija astoņi gadi, mira viņas tēvs. Tēvam ir veltīts viens no pazīstamākajiem Plātas dzejoļiem - *Daddy*. 1942. gadā ģimene pārcēlās uz Veizliju. No 1950. gada Plāta apmeklēja Smita Koledžu Northemptonā, Masačūsetsā. Slimodama ar depresiju, ārstējās psihiatriskajā slimnīcā.

Ar Fulbraita stipendiju mācījās Kembridžas Universitātē, kur satika dzejnieku Tedu Hjūzu, un 1956. gada jūnijā viņi apprecējās. No 1957. līdz 1959. gadam pāris uzturējās ASV, vēlāk pārcēlās uz Londonu. 1960. gada 1. aprīlī viņiem piedzima pirmais bērns, bet tā paša gada oktobrī Plāta publicēja savu pirmo dzejoļu krājumu. 1961. gadā viņi uzturējās Devonā. 1962. gada jūlijā Silvija atklāja, ka Tedam ir sakars ar citu sievieti, un pāris izšķīrās. 1962. gadā Plāta vienatnē ar bērniem atgriezās Londonā. 1963. gada 11. februārī izdarīja pašnāvību, noindējoties ar gāzi.

## Darbi latviešu valodā
* *Visiem, visiem jums Amerikas vārdā* [astoņi dzejoļi; atdz. Inese Paklone]. Rīga: Liesma, 1980. 
* *Diena*, 1992. gada 11. aprīlī [trīs dzejoļi; atdz. Māra Cielēna].
* *Stikla kupols* [The Bell Jar, romāns; tulk. Silvija Brice]. Rīga: Artava, 1996; atkārtots izdevums 2011.

## Ārējās saites

* Silvija Plāta poets.org 
* sylviaplath.de  
* Peter K. Steinberg - A celebration, this is: A website for Sylvia Plath
Max Payne 3

***Max Payne 3*** ir trešās personas šaušanas spēle, kuru publicējis Rockstar Games. Tā ir trešā spēle Max Payne franšīzē. Spēle tika izdota priekš Microsoft Windows, Xbox 360 un PlayStation 3. Spēli izstrādā Rockstar Vancouver ar New England, London un Toronto studiju palīdzību. Tā ir pirmā spēle sērijā, kuru nav izstrādājusi somu kompānija Remedy Entertainment, un kuru nav sarakstījis sērijas autors Sems Leiks. Galvenais spēles sižeta autors ir Dens Hausers, kurš ir arī autors lielākajai daļai spēļu Grand Theft Auto sērijā un Red Dead Redemption.

## Ārējās saites
* Oficiālā mājaslapa
Jāšana

thumb|Jāšanas sports
**Jāšana** ir sens sporta veids, kurā tiek attīstītas, pārbaudītas un vērtētas iemaņas jāšanā ar zirgiem. Šajā sporta veidā vīrieši sacenšas kopā ar sievietēm (vienīgais šāda tipa olimpiskais sporta veids). Jāšana kopš . gada ir iekļauta Olimpisko spēļu programmā, sievietes Olimpisko spēļu jāšanas sacensībās piedalās kopš . gada. Tajās pašlaik tiek sadalīti seši medaļu komplekti: iejādē, konkūrā (šķēršļu pārvarēšanā) un trīscīņā (visās disciplīnās gan individuāli, gan komandām). Šo sporta veidu starptautiski pārvalda Starptautiskā jāšanas sporta federācija (*Fédération Équestre Internationale*, FEI). Vasaras olimpiskajās spēlēs jāšanas disciplīnās sievietes un vīrieši piedalās vienotā ieskaitē.

## Atsauces

## Ārējās saites

* FEI mājaslapa
Cjinhai

**Cjinhai province** (, , ) ir viena no Ķīnas 22 provincēm. Robežojas ar Gaņsu, Sičuaņu provincēm un Siņdzjanas un Tibetas autonomajiem reģioniem. Provinces administratīvais centrs ir Sjinina. 2010. gadā Cjinhai provincē dzīvoja 5,63 miljoni iedzīvotāju, no kuriem 54% bija haņi, 21% — tibetieši, 16% — hueji un 9% — citi.

## Atsauces

## Ārējās saites
Bofors L60

**Bofors L60** ir 40 mm automātiskais zenītartilērijas lielgabals, kuru 1930. gados konstruējusi Zviedrijas firma Bofors. Lielgabals plaši izmantots  gan kā sauszemes lielgabals, gan kā jūras lielgabals. Lielgabals bijis, kā arī pašlaik atrodas daudzu valstu bruņojumā. 

## Vēsture
Pēc Zviedrijas Jūras spēku pasūtījuma, 1928. gadā pie 40 mm automātiskā zenītartilērijas lielgabala izstrādes ķērās firma Bofors. Jūrnieki nebija apmierināti ar agrāk iepirkto angļu zenītartilērijas lielgabalu Vickers QF Mark II tehniskajiem rādītājiem. Viņi vēlējās lielgabalu, kurš būtu uzticamāks un ar lielāku šaušanas attālumu. Pirmie lielgabala prototipi, kas tika nodoti pārbaudei 1929. gadā, sevi neattaisnoja. Tikai 1932. gadā izgatavotie lielgabali atbilda nepieciešamajām prasībām un tika piedāvāti pasūtītājiem.

Sakarā ar to, ka Zviedrijas flote izmantoja mazāka kalibra zenītartilērijas lielgabalus, par pirmo L60 pasūtītāju kļuva Nīderlandes Jūras spēki, kuri novietoja 5 pāru lielgabalus uz vieglā kreisera "De Roiter" (*De Ruyter*). Vēlāk Nīderlandes Jūras spēki iepirka vēl vairākus šī tipa lielgabalus, kurus tāpat novietoja uz kuģiem, turklāt Nīderlandes firma "Hazemeijer" (*Hazemeyer*) izgatavoja speciālu lielgabalus stabilizējošu lafeti. 1930. gadu beigās šis bija vispilnīgākais tuvas darbības zenītartilērijas lielgabals.

1935. gadā sākās L60 sauszemes versijas ražošana. Pirmā šo lielgabalu pasūtīja Beļģija, vēlāk lielgabali tika piegādāti arī Polijai, Norvēģijai, Somijai, Latvijai, kā arī zviedru armijai.

## Lietošana mūsdienās
Lai gan vēlāk L60 tika nomainīts ar uzlabotu modeli L70, L60 lielgabals bija viens no izplatītākajiem zenītartilērijas lielgabaliem līdz pat 1980. gadiem. Bofors L60 lielgabals vēl joprojām tiek izmantots lidmašīnās Lockheed AC-130 šaušanai pa sauszemes mērķiem.
Aleksandrs Jabloncevs

**Aleksandrs Jabloncevs** (*Александр Николаевич Яблонцев*, dzimis , miris ) bija PSRS, Krievijas lidotājs, bijis kosmonauts, bet nav lidojis kosmosā.

Dzimis  Varšavā, kur tajā laikā dienēja tēvs.

1976. gadā beidzis Armaviras Augstākā kara aviācijas lidotāju skolu. Dienējis par lidotāju Pretgaisa aizsardzības struktūrās. Komandējis aviācijas eskadriļu. Kopš 1984. gadā darbojās kā aviācijas tehnikas izmēģinātājs.

1987. gadā atlasīts padomju kosmoplāna Buran programmai.  ieskaitīts kosmonautu kandidātos.  ieguvis kosmonauta-izmēģinātāja kvalifikāciju. Pēc Gaisa spēku Zinātniski pētnieciskā institūta kosmonautu grupas izformēšanas  Jabloncevs izslēgts no Zinātniski pētnieciskā institūta. 1997. gadā beidzis kara dienestu.

No 1998. gada strādājis par pasažieru lidmašīnu pilotu. Kopš 2000. gada strādā lidmašīnu būves uzņēmumā Graždanskie samolëty Suhogo (*Гражданские самолеты Сухого*) par vecāko izmēģinātājlidotāju. Izmēģinājis lidmašīnu Sukhoi SuperJet-100.

 Aleksandra Jablonceva pilotētā lidmašīna *Sukhoi SuperJet-100*, veicot demonstrācijas lidojumu Indonēzijā, ietriecās kalnā Bogoras rajonā, aptuveni 100 km no Džakartas. Neviens no apkalpes un pasažieriem neizdzīvoja.

## Atsauces

## Ārējās saites
* Jablonceva biogrāfija
Malhīne

**Malhīne** () ir pilsēta Vācijā, Mēklenburgā-Priekšpomerānijā, uz ziemeļrietumiem no Neibrandenburgas. Āmtes centrs. Kopš 2001. gada Malhīnē darbojas kompānijas *[[SARIA]]* biodegvielas rūpnīca.

Malhīne ir futbolista Tomasa Dolla (*Thomas Doll*, 1966) un austriešu izgudrotāja Zigfrīda Markusa (*Siegfried Marcus*, 1831-1898) dzimtā pilsēta.

## Atsauces

## Ārējās saites
Donna Sammere

**Ladonna Adriana Geinsa** (; dzimusi , mirusi ), plašāk pazīstama ar savu skatuves vārdu **Donna Sammere** (*Donna Summer*), bija amerikāņu dziedātāja, dziesmu autore. Viņa tiek uzskatīta par disko karalieni.

1960. gados strādāja Vācijā (operā, teātrī). Viņa kļuva slavena 1970. gados, disko ēras laikā. Debijas albums *[[Lady of the Night]]* tika izdots vienīgi Eiropā, taču ar 1975. gadā izdoto singlu *[[Love to Love You Baby]]* guva pirmos lielos panākumus. Kopumā dzīves laikā D. Sammere izdeva 17 studijas albumus, divus koncertierakstu albumus, 89 singlus. Viņa bija viena no veiksmiģākajām ierakstu māksliniecēm 1970. un 1980. gados. Karjeras laikā ieguva piecas *[[Grammy]]* balvas.

## Diskogrāfija
* 1974: *[[Lady of the Night]]*
* 1975: *[[Love to Love You Baby]]*
* 1976: *[[A Love Trilogy]]*
* 1976: *[[Four Seasons of Love]]*
* 1977: *[[I Remember Yesterday]]*
* 1977: *[[Once Upon a Time (albums)|Once Upon a Time]]*
* 1979: *[[Bad Girls]]*
* 1980: *[[The Wanderer]]*
* 1981: *[[I'm a Rainbow]]*
* 1982: *[[Donna Summer (albums)|Donna Summer]]*
* 1983: *[[She Works Hard for the Money]]*
* 1984: *[[Cats Without Claws]]*
* 1987: *[[All Systems Go]]*
* 1989: *[[Another Place and Time]]*
* 1991: *[[Mistaken Identity]]*
* 1994: *[[Christmas Spirit]]*
* 2008: *[[Crayons]]*

## Atsauces

## Ārējās saites

*
Rūdolfs Jurciņš

**Rūdolfs Eduards Voldemārs Jurciņš** (dzimis , miris ) bija latviešu basketbolists, spēlējis centra pozīcijā, bija Latvijas basketbola izlases dalībnieks.

## Biogrāfija
Studējis Latvijas Universitātes Tautsaimniecības fakultātē, taču studijas nav pabeidzis.

Basketbolu sācis spēlēt 1924. gadā 15 gadu vecumā, pirms tam spēlējis futbolu. Laikā no 1930. līdz 1937. gadam spēlējis "Universitāte Sports" klubā, pirms tam pārstāvējis Latvijas sporta biedrības basketbola klubu. Seškārtējs Latvijas čempions (1928, 1930, 1934—1937).

Latvijas basketbola izlases sastāvā debitējis . Izlasē aizvadījis 23 spēles, bijis izlases kapteinis. Pirmais Eiropas čempions 1935. gadā. Piedalījies 1936. gada Vasaras Olimpisko spēļu turnīrā un ieguvis 6. vietu 1937. gada Eiropas čempionātā, kas norisinājās Latvijā. 1937. gada Eiropas čempionātā viņš bija turnīra rezultatīvākais spēlētājs ar vidēji spēlē gūtiem 12,7 punktiem. Vispasaules studentu spēlēs izcīnījis zeltu 1935. un 1937. gadā, kā arī sudrabu 1933. gadā.

1945. gadā tika arestēts (kā iemesls tika norādīts nelegālo ieroču turēšana) un 1947. gadā — deportēts uz GULAG nometni Krievijas PFSR. Miris  Molotovas apgabalā.

Bija latviešu studentu korporācijas Beveronija biedrs.

## Atsauces

## Ārējās saites
Ernsts Morics Arnts

**Ernsts Morics Arnts** (; dzimis , miris ) bija vācu dzejnieks, pamfletists un rakstnieks. Viens no vācu nacionālisma pamatlicējiem. Vācijas apvienošanās propagandists. Darbos ieskanas pretfranču un antisemītiskas tendences. Ietekmējis vācu studentu korporāciju (*Burschenschaft*) kustību.

Dzimis Rīgenes salā. Mācījies teoloģiju un vēsturi Greifsvaldē un Jēnā. Pēc studijām strādāja par privātskolotāju un ceļoja. 1800. gadā atgriezās Greifsvaldē un sāka strādāt par vēstures pasniedzēju vietējā universitātē. Parādīja sevi kā dzimtbūšanas un Napoleona ietekmes pretinieku. Pretfranču nostājas dēļ bija spiests emigrēt uz Stokholmu, kur nodzīvoja 1806. līdz 1810. gadam, kad atgriezās Vācijā. 

1818. gadā apmetās Bonnā, kur pasniedza vietējā universitātē. Pamatojoties uz 1819. gada Karlsbādes dekrētiem, Arnta sabiedriskā darbība tika ierobežota. 1848. gadā Frankfurtes Nacionālās asamblejas deputāts.

Arnta pretfranču tekstus vācu nacionālisti izmantoja propagandā abos pasaules karos. Viņa vārdā nosaukta Greifvaldes Universitāte.

## Ārējās saites

* Par Arntu gutenberg-de
Arnts

**Arnts** (, no saīsinājuma personvārdam Arnolds *(Arnold)*; sieviešu dzimtē **Arnta**) ir vācu cilmes uzvārds. Cilvēki ar šo uzvārdu:

* Ernsts Morics Arnts (*Ernst Moritz Arndt*; 1769—1860) — vācu dzejnieks, pamfletists un rakstnieks;
* Johans Gotfrīds Arnts (*Johann Gottfried Arndt*; 1713—1767) — Baltijas vācu pedagogs un vēsturnieks;
* Nikiass Arnts (*Nikias Arndt*; 1991) — Vācijas riteņbraucējs;
* Maksimiliāns Arnts (*Maximilian Arndt*; 1987) — vācu bobslejists;
* Vilhelms Arnts (*Wilhelm Arndt*; 1838—1895) — vācu vēsturnieks.
Neikālene

**Neikālene** () ir pilsēta Vācijā, Mēklenburgā-Priekšpomerānijā, starp Rostoku un Neibrandenburgu, netālu no Kummerovas ezera.

## Atsauces

## Ārējās saites
Teodors Bilrots

**Kristiāns Alberts Teodors Bilrots** (, dzimis , miris ) bija Prūsijā dzimis austriešu ķirurgs un mūziķis - amatieris. Kā mediķis tiek uzskatīts par abdominālās ķirurģijas pamatlicēju. Studēja Greifsvaldē, Getingenē un Berlīnē. Darbojies kā ārsts Berlīnē, Cīrihē un Vīnē. Pirmais veica ezofagetomijas (1871. gadā), laringektomijas (1873. gadā) un gastrektomijas (1881. gadā) operācijas.

Johannesa Brāmsa tuvs draugs. Brāmss dažkārt sūtīja Bilrotam vērtējumam savu jauno darbu partitūras. Teodoram Bilrotam veltīti "Divi stīgu kvarteti" (Op. 51). Pats Bilrots mēģināja zinātniski pētīt mūzikas likumsakarības. Kopā ar Johannesu Brāmsu un kritiķi Eduardu Hansliku oponēja Riharda Vāgnera un Ferenca Lista muzikālajiem uzskatiem.

## Ārējās saites
Frīdlande (Mēklenburga)

**Frīdlande** () ir pilsēta Vācijā, Mēklenburgā-Priekšpomerānijā, uz austrumiem no Neibrandenburgas. Āmtes centrs.

## Atsauces

## Ārējās saites
Ķirmju dzimta

**Ķirmju dzimta** (*Anobiidae*) ietilpst vaboļu kārtā. Pēc izskata sīkas, galvenokārt tumšbrūnas vaboles. Kokmateriālus, koka ēkas un mēbeles bojā mēbeļu un ēku ķirmji – *Anobium punctatum* un *Anobium pertinax*. Kāpuri spēj sagrauzt koksni tā, ka tā pārvēršas drūpošā, koksnes miltus saturošā masā.

Latvijā visbiežāk sastopamie un vislabāk zināmie nedzīvas koksnes kaitēkļi ir mēbeļu ķirmis (Anobium punctatum). Ķirmji un to kāpuri izalo koksni, ieviešas vecās mēbelēs, gleznu rāmjos, grīdā, guļbūvju konstrukcijā. 
Ķirmju kāpuru zarnās īpašos veidojumos - micetomās dzīvo simbiotiski mikroorganismi, kuri palīdz sašķelt celulozi un savam saimniekam sintezē slāpekļvielas. Ķirmju kāpuri izgrauž koksnes iekšpusi, bet neaiztiek ārējo slāni. Tikai tad, kad vaboles pārceļas uz citu dzīves vietu, tās koksnes virspusē izgrauž izejas caurumus.

Pirms pārošanās ķirmji savstarpēji sazinās, periodiski un strauji piesitot ar galvu pie alas sieniņas. Sausajā koksnē dzirdamas ritmiskas skaņas, ko māņticīgi cilvēki sauc par "nāves pulksteni". Īpaši labi tikšķēšana izdodas svītrainajam ķirmim *Anobium striatum*. Vecās koka celtnēs sastopami ēku ķirmji *Anobium pertinax*.

Kukaiņu izgrauztās alas vēl nenozīmē, ka ķirmji tur joprojām atrodas. Vai koksnes grauzēji mēbelē vēl dzīvi, provizoriski var konstatēt, pārbaudot, vai pie ķirmju caurumiņiem pavasarī parādās jaunas koka putekļu kaudzītes. Par kaitēkļu klātbūtni liecina svaigi sagrauztās koksnes putekļi — ķirmji tos izstumj. Ja putekļu nav, tad, iespējams, kukaiņi jau ir prom. Par sīko "īrnieku" klātbūtni var liecināt arī sienās un mēbelēs skanoši klusi tikšķi.

Lielākā mērogā, piemēram, baznīcās, koka detaļu atbrīvošanai no kaitēkļiem izmanto gāzi vai karstu gaisu. Šos procesus vada un pārbauda speciālisti, garantējot objekta pieskatīšanu arī pēc tam. Ķirmju iznīcināšanai mājas apstākļos pieejamākie līdzekļi ir antiseptiķi, eļļas un impregnētāji, gan ķīmiskie, gan dabiskie. Dabiskie koksnes aizsardzības līdzeklis ir priežu sveķi, lineļļa, mazāk zināmā, taču dārgā tungas riekstu eļļa. Ar ķirmjiem veiksmīgi var cīnīties arī ar mājās gatavotiem līdzekļiem.

## Atsauces
Mediju konverģence

**Mediju konverģence** ir process, kurā esošās plašsaziņas līdzekļu un komunikācijas nozares un kultūras pielāgo jaunās tehnoloģijas. Šis process atsaucas uz atšķirīgu informācijas nesēju un informācijas tehnoloģiju sistēmu krustošanos, kuras iepriekš tika uzskatītas par atsevišķām un patstāvīgām. Mediju konverģence ir nepārtraukts process, kas norisinās dažādos mediju tehnoloģiju, nozaru, satura un auditoriju krustpunktos. Tā kā šis termins tiek izmantots, lai aprakstītu adaptāciju, apvienošanos un pārejas procesus, tas norāda uz to, ka pašreiz veco un jauno tehnoloģiju konfrontācija ir sarežģīta un daudzslāņaina.

## Mediju konverģences veidi
Mediju un komunikācijas profesori no dažādām pasaules vietām mēdz izdalīt vairākus mediju konverģneces veidus, taču par galvenajiem trīs joprojām tiek uzskatīti - tehnoloģiskā konverģence, kultūras prakšu konverģence un satura konverģence. Tehnoloģiskajai konverģencei piemīt tendence, ka tehnoloģijas, kas iepriekš ir bijušas nesaistītas, attīstoties un progresējot, kļūst ciešāk integrētas un pat vienotas. Spilgts piemērs tehnoloģiskajai konverģencei mūsdienās ir mobilais telefons, kas laika gaitā ir papildināts ar audio, kameras un citām funkcijām.

Kultūras prakšu konverģence ir teorija, kas atzīst mainīgās attiecības un pieredzi ar jauniem medijiem. Šis mediju konverģences veids tiek vērsts uz to, kā mainījusies mediju ražošana un patēriņš, ņemot vērā auditorijas/lietotāju sadarbību, kolektīvo inteliģenci un saplūstošo tehnoloģisko vidi, kā rezultātā mūsdienās var izjust paplašinātu, interaktīvu un pat kopīgu sabiedrības iesaisti ne tikai izklaides, bet arī informācijas medijos. Savukārt satura konverģence tiek saistīta ar viena un tā paša satura parādīšanos dažādās tehnoloģijās un mediju platformās, kas ļauj auditorijai brīvi ceļot starp neskaitāmām platformām un atlasīt sev interesējošo saturu, kā arī dalīties ar savu jaunradi tālāk.

## Atsauces
Islandes Universitāte

**Islandes Universitāte** () ir 1911. gadā dibināta izglītības un pētniecības valsts institūcija, kas atrodas Islandes galvaspilsētā Reikjavīkā. Islandes Universitāte ir lielākā un vecākā augstākās izglītības iestāde visā Islandē. Dibināta 1911. gadā, no mazas ierēdņu skolas, Islandes Universitāte izveidojusies par visaptverošu universitāti, kas pašlaik piedāvā aptuveni 25 programmas sabiedrisko un humanitāro zinātņu, medicīnas, dabas zinātņu, inženierzinātnes un topošo skolotāju izglītošanas jomā, apmācot apmēram 14 000 studentu (tajā skaitā arī ārzemju). Islandes Universitāte piedāvā kursus ne tikai islandiešu, bet arī angļu valodā, un ir atvērta starptautiskajai sadarbībai un ārzemju apmaiņas studentiem. Islandes Universitātes galvenās ēkas koncentrētas vienā vietā, tomēr dažas ēkas atrodamas visā Reikjavīkā.
## Vēsture
Islandes Universitāti 1911. gada 17. septembrī dibināja Islandes valsts parlaments (*Alþingi*), apvienojot trīs bijušās augstākās izglītības iestādes. Sākotnēji universitātē bija četri virzieni — medicīna, tiesvedība, tehnoloģijas un humanitārās zinātnes. Pirmajā gadā tika uzņemti 45 studenti un pirmais direktors bija humanitāro zinātņu profesors Bjerns M. Olsens (*Björn M. Ólsen*).
Gadu gaitā Islandes Universitāte ir piedzīvojusi pārmaiņas gan atrašanās vietas, gan pārbūvju veidā. Sākotnēji augstākās izglītības iestāde atradās parlamenta ēkā, savukārt 1940. gadā tika pārcelta uz pašreizējo ēku, ko projektējis islandiešu arhitekts Gudjons Samuelsons (*Guðjón Samúelsson*).

## Atsauces
Katja Šehurina

**Katja Šehurina** (dzimusi ) — Latvijas modes dizainere, zīmola Katya Katya Shehurina veidotāja.

## Biogrāfija

Studējusi Francijā, *ESMOD* modes mākslas skolā, kur 2007. gadā ieguvusi *Haute Couture* specializāciju. Studiju laikā ieguvusi pieredzi modes biznesā, strādājot par asistenti tādiem Eiropā pazīstamiem modes māksliniekiem kā Nicolas Faffiotte un David Purves.

Pēc studijām māksliniece atgriezās Latvijā un tūdaļ sāka sava zīmola  Katya Katya Shehurina izveidi. Šobrīd dizainere ir ļoti populāra Latvijā - 2009. gadā Katja Latvijā tika atzīta pat par gada dizaineri. Katja Šehurina veido divas kolekcijas gadā un aktīvi piedalās modes pasākumos ne tikai Latvijā, bet arī ārzemēs. Piemēram, *Riga Fashion Week*, prestižajā Parīzes modes izstādē *Who’s NEXT*, *pret-a-porter* modes nedēļā „Defilē pie Ņevas” Sanktpēterburgā u.c.

## Tirdzniecības vietas
2011. gadā Londonas tirdzniecības kompleksā *Kingly Court* tika atvērts zīmola Katya Katya Shehurina veikals. Tas pagaidām ir vienīgais šī zīmola veikals pasaulē. Vēl zīmola tērpi ir nopērkami Rīgā, Dubaijā, Abu Dabi, Saūda Arābijā, Bahreinā, Japānā, Čikāgā un Teksasā. 

## Atsauces

## Ārējās saites
* Oficiālā mājas lapa
Manitobas "Moose"

**Manitobas "Moose"** () bija hokeja komanda, kas atrodas Vinipegā, Kanādā. No 1996. līdz 2001. gadam klubs spēlēja Starptautiskajā hokeja līgā, taču tad līdz 2011. gadam arī Amerikas hokeja līgā.

2011. gadā franšīze pārcēlās uz Sentdžonsu, turpinot spēlēt AHL kā Sentdžonsas "IceCaps".Tomēr 2015. gadā "Jets" nolēma pārcelt fārmklubu uz Vinipegu, atjaunojot "Moose" komandu.

Komandas rindās 2001.—02. un 2002.—03. sezonā spēlējis Herberts Vasiļjevs, īslaicīgi kluba sastāvā spēlējuši arī vārtsargi Pēteris Skudra un Ervīns Muštukovs.

## Atsauces

## Ārējās saites
* Eliteprospects.com komandas lapa
Červonka (Vecsalienas pagasts)

**Červonka** ir ciems Augšdaugavas novada Vecsalienas pagastā. Izvietojies pagasta dienviddaļā Tartaciņas krastos pie autoceļa P69  no novada domes Daugavpilī un  no Rīgas.

Apdzīvotā vieta izveidojusies pie bijušās Vecsalienas muižas (*Alt-Sallensee*) centra. Izaugusi padomju gados kā ciema padomes un Ždanova kolhoza centrs. Červonkā atrodas feldšerpunkts, klubs, bibliotēka, veikals. Muižas pils ir vietējas nozīmes arhitektūras piemineklis.

## Iedzīvotāju skaita izmaiņas
Esošajās robežās, pēc CSP datiem.

## Atsauces
Dienaskārtības teorija

**Publiskās (mediju) dienaskārtības teorija** (*agenda-setting*) ir teorija, ka mediju organizāciju redaktori un žurnālisti veido sociālo realitāti jeb to, kam cilvēki tic. Proti, mediju pārstāvji atlasa ziņas un izvēlas, kuras publicēt, tādā veidā cilvēkiem dodot priekšstatu par to, kas patlaban ir svarīgi. Tas nozīmē, ka medijiem ir vara noteikt to, kam sabiedrība tic un pievērš uzmanību. Dažkārt mediji arī palīdz vērtēt kādu notikumu vai problēmu.

Teorijas pamatlicēji 1972 .gadā bija divi mediju profesori – Maksvells Makkombs (*Maxwell McCombs*) un Donalds Šavs (*Donald Shaw*).

Tajā pašā laikā dienaskārtības teorija palīdz auditorijai saprast, cik svarīga ir kāda ziņa. To skatās pēc ziņas izmēra, burtu lieluma, lapas izvietojuma un tā, cik bieži šāda tematika medijā tiek ievietota. Masu plašsaziņas līdzekļi ir galvenais informācijas avots, kas sniedz cilvēkiem jaunākās ziņas. Turklāt nacionāla mēroga mediji spēj sasniegt ļoti lielas auditorijas masas un to patērēšana nepieprasa lielu piepūli un laika patēriņu.

## Kritika dienaskārtības teorijai
Publiskā dienaskārtības teorija gan lielākoties ietekmē tos cilvēkus, kuriem nav padziļinātu zināšanu kādā konkrētā jomā. Liela daļa cilvēku mūsdienās kritizē šo teoriju, minot, ka tā ir novecojusi. Proti, tradicionālajiem medijiem vairs nav varas ietekmēt publisko viedokli. Ir attīstījušies sociālie mediji, cilvēku izglītības līmenis ir audzis. Mediju patērētāji kļuvuši kritiskāki pret saņemto informāciju, palielinājusies to spriestspēja. 21. gadsimtā mediju pētnieki un sociālo zinātņu pētnieki ir kritiski pret vārda „ietekme” lietošanu, tāpēc argumentē, ka mediju dienaskārtības ietekmi nav iespējams ne izmērīt, ne pierādīt.

Mediju dienaskārtības teorija akadēmiskos pētījumos vēl joprojām tiek aplūkota kā pirmā publiskā viedokļa teorija pasaulē, taču vairāk pētīti tiek mediju efekti. Gan akadēmiķi, gan praktiķi uzskata, ka tiem ir lielāka vara pār cilvēku viedokļu veidošanu. Proti, nozīme vairs nav ziņas garumam vai burtu izmēram, bet gan lietotajiem vārdiem, izteicieniem un mākslinieciskajiem izteiksmes līdzekļiem, caur kuriem tiek netieši rādīta medija pozīcija un caur kuriem medijs palīdz veidoties cilvēku viedokļiem vai attieksmēm.

## Atsauces
Larss Baks

**Larss Itings Baks** (; dzimis  Silkeborgā) ir bijušais Dānijas šosejas riteņbraucējs, šobrīd sporta direktors **' komandā.

Par profesionāli viņš kļuva 2002. gadā, startējot ''[[Team Fakta]]'' sastāvā, kur brauca kopā ar savu tautieti [[Allans Johansens|Allanu Johansenu]]. 2004. gadā viņi abi pārgāja uz ''[[BankGiroLoterij (riteņbraukšanas komanda)|BankGiroLoterij]]'', kur Baks guva savu pirmo profesionālo uzvaru. bet pati komanda sezonas baigās pārstāja eksistēt un abi sportisti 2005. gadā pievienojās .

Pārstāvot šo komandu, Baks uzvarēja Dānijas čempionātā grupas braucienā un otrajā sezonas pusē pierādīja savus daudzsološos talantus, uzvarot desmit posmu sacensības U25 sportistiem ''[[Tour de l'Avenir]]'', līdera krekliņu iegūstot jau pirmajā posmā, sprinta finišā. Līdera pozīciju viņš noturēja arī turpmākajos posmos, ieskaitot vairākus kalnainus posmus un individuālo braucienu.

2011. gadā viņš debitēja ''[[Tour de France]]'', kur strādāja [[Marks Kevendišs|Marka Kevendiša]] labā un noslēdza tūri ar dalību atrāvienā pēdējā posmā. 2012. gada sezonas sākumā Baks pievienojās .

[[2012. gada Giro d'Italia]] 12. posmā Baks izcīnīja uzvaru pēc dalības atrāvienā un individuāla izrāviena netālu no finiša.

2018. gada augustā Baks parakstīja līgumu ar **' uz nākamo gadu. Pēc 2019. gada sezonas beigām Baks noslēdza 18 gadus ilgo profesionālā sportista karjeru.

## Atsauces

## Ārējās saites
*  

* Profils ''Team Saxo Bank'' lapā
Brynäs IF

***Brynäs IF*** ir hokeja komanda, kas bāzēta Jēvlē, Zviedrijā, un spēlē Zviedrijas hokeja līgā. Klubs dibināts 1912. gadā, bet hokeja komanda izveidota 1939. gadā. Klubs 13 reizes ir izcīnījis Zviedrijas čempiontitulu.

Komandā ir spēlējuši vairāki Latvijas hokejisti. 2005.—2006. un 2006.—2007. gada sezonās komandas sastāvā spēlēja aizsargs Rodrigo Laviņš. 2021.—2022. gada sezonas otrajā pusē to pārstāvēja latviešu vārtsargs Kristers Gudļevskis un aizsargs Oskars Cibuļskis. 2023.—2024. gada sezonā, komandai spēlējot *[[HockeyAllsvenskan]]* līgā, tajā spēlēja Kārlis Čukste. Kopš 2023. gada komandā spēlē uzbrucējs Miks Indrašis.

## Spēlētāji
### Līgas apbalvojumi
Komandas spēlētāji, kas saņēmuši līgas apbalvojumus.

* ***[[Guldpucken]]***
**  Hokans Vikbergs — 1971
**  Viljams Lēfkvists — 1972
**  Stigs Estlings — 1975
**  Matss Nēslunds — 1980
**  Tomijs Sjedins — 1992
* ***[[Guldhjälmen]]***
**  Jans Larsons — 1999
**  Jakobs Silfverberjs — 2012
**  Antons Rodins — 2016
* **[[Hokana Loba balva]]**
**  Kennets Andešons — 1984
**  Jevgeņijs Dadonovs — 1997
**  Toms Bisē — 1999
**  Jans Larsons — 2000
**  Niks Džonsons — 2016
* **[[Zviedrijas hokeja līgas Labākā debitanta balva|Līgas labākais debitants]]**
**  Niklass Bekstrems — 2006
**  Jākobs Markstrems — 2010
**  Matiass Ekholms — 2011
**  Johans Larsons — 2012

## Ārējās saites
* Oficiālā tīmekļa vietne 
* ''Eliteprospects.com'' komandas lapa
HC Lugano

***HC Lugano*** ir hokeja komanda, kas bāzēta Lugāno, Šveicē. Klubs dibināts tālajā 1941. gadā un kopš 1999. gada spēlē Šveices hokeja līgā. Šveices čempiones titulu klubs izcīnījis septiņas reizes.

No 2013. līdz 2019. gadam komandas rindās spēlēja arī latviešu vārtsargs Elvis Merzļikins.

## Spēlētāji
### Pašreizējais sastāvs
*Pēdējoreiz atjaunots 2024. gada 1. februārī.*

#### Vārtsargi
*  19  Miko Koskinens
* 34  Niklass Šlēgels
* 29  Tibo Fatons

#### Aizsargi
* 22  Santeri Alatalo
* 55  Calle Anderson
* 28  Samjuels Gērra
* 41  Leandro Haušīrs
* 16  Džoijs Lalegija
* 23  Mirko Millers
* 52  Jespers Peltonens
* 46  Alesandro Villa
* 32  Bernds Volfs

#### Uzbrucēji
* 7  Daniels Kers
* 14  Lorenco Kanonika
* 75  Roberts Cjunskis
* 20  Kols Kormjē
* 16  Leonardo Domeničeli
* 17  Luka Fancili
* 43  Džremijs Gerbets
* 60  Markuss Granlunns
* 23  Džovanni Morīni
* 36  Marks Arkobello (Kapteiņa palīgs)
* 88  Maikls Džolijs
* 10  Marko Millers
* 78  Stefans Patrijs
* 71  Džons Kvenvils
*   Aleksi Peltonens
* 24  Artu Rūtsalainens
* 97  Kalvins Tērkaufs
* 13  Metjū Verbūns
* 91  Džulians Vokers
* 11  Marko Zaneti
* Mario Kempe
*

*

## Ārējās saites
* Komandas oficiālā mājaslapa
* Eliteprospects.com komandas lapa
Riteņbraukšanas gregari

[thumb|right|300px|Melnstrādnieki no vairākām komandām veido rindas [peletons|peletona priekšā, lai savus līderus izvirzītu sacensību priekšgalā. Džordžs Hinkapī strādā savas komandas līdera Lānsa Ārmstronga (dzeltenajā *[[Tour de France]]* līdera krekliņā) labā.]]

Riteņbraukšanas ***gregari*** jeb **melnstrādnieks** ir šosejas riteņbraukšanas termins, ar ko apzīmē sportistu, kurš strādā savas komandas un līdera labā. 

Franču valodā tiek izmantots termins *domestique*, kura nozīme ir "kalps". Itālijā un Spānijā tiek izmantots termins *gregario* (kareivis Romas leģionā, "viens no grupas"), bet Beļģijā un Nīderlandē to apzīmē ar *knecht* ("kalps") vai *helper* ("palīgs"). Pirmoreiz šis apzīmējums franču valodā pielietots 1911. gadā, lai arī šāda veida braucēji ir pastāvējuši arī pirms tam.

## Pamata atbalsts
thumb|''Gregari'' saņem no pavadošā auto ūdeni komandas biedriem
*Gregari* komandas biedriem no pavadošā auto nogādā ūdeni un pārtiku, kā arī dod aizvēju saviem komandas līderiem. Viņi palīdz arī saviem biedriem mehānisku problēmu gadījumā, gan aizdodot ekipējumu kā velosipēdu vai ratu, gan palīdzot atkal atgūt pozīciju, savā aizvējā palīdzot panākt grupu.

## Atsauces
Game of Thrones (spēle)

***Game of Thrones*** ir lomu spēle, kas balstīta uz grāmatas "Troņu spēle", kas ir pirmā grāmata no Džordža R. R. Mārtina "Dziesma par ledu un uguni" romānu sērijas, uz kurām ir balstīts arī HBO seriāls "Troņu spēle".

Spēli izstrādājis *[[Cyanide (studija)|Cyanide]]* un izdevis *[[Atlus]]* Ziemeļamerikā un *[[Focus Home Interactive]]* Eiropā un Austrālijā. Izdota uz *[[Microsoft Windows]]*, *[[PlayStation 3]]* un *[[Xbox 360]]* 2012. gada 15. maijā Ziemeļamerikā, 2012. gada 1. jūnijā Eiropā, bet 6. jūnijā Austrālijā.

## Ārējās saites
* Oficiālā mājaslapa
2012.—2013. gada KHL sezona

**2012.—2013. gada KHL sezona** ir piektā Kontinentālās hokeja līgas sezona, kas sākās 2012. gada 4. septembrī. Gagarina kausu otro sezonu pēc kārtas izcīnīja Maskavas "OHK Dinamo".

Ar šo sezonu līgas dalībnieču pulkam pievienojās slovāku Bratislavas "Slovan", ukraiņu Doneckas "Donbass", bet Popradas "Lev" pārcēlās uz Prāgu. Tāpat, līgā dalību atsāka arī Jaroslavļas "Lokomotiv".

2013. gada Kontinentālās hokeja līgas Zvaigžņu spēle norisinājās Čeļabinskā, Krievijā 2013. gada 13. janvārī.

## Formāts
Sākot ar šo sezonu līga veica izmaiņas regulārās sezonas formātā. Tā kā komandu skaits līgā pieauga līdz 26, katra komanda aizvadīja divas spēles (vienu mājās, vienu viesos) ar katru citu līgas komanda, kā arī vēl divas spēles ar kādu konkrētu, sezonas sākumā noteiktu vienību. Tādējādi kopējais spēļu skaits regulārajā sezonā samazinājās līdz 52.

Izmaiņas notika arī izslēgšanas kārtas formātā. Visās izslēgšanas kārtās spēlēs, atskaitot Gagarina kausa finālu, pamatlaikam nepieciešamības gadījumā sekoja 10 minūšu pagarinājums un pēcspēles metienu sērija. Paredzēts, ka pēc 2014. gada olimpiskajām spēlēm līga varētu atgriezties pie 2011.-12. gada sezonas formāta.

## Rezultāti
### Regulārā sezona
#### Konferenču rezultāti

#### Divīziju rezultāti
**Rietumu konference**

**Austrumu konference**

#### Labākie spēlētāji
##### Rezultatīvākie spēlētāji

##### Labākie vārtu guvēji

##### Rezultatīvākie aizsargi

##### Labākie vārtsargi*
VSIV - vidēji spēlē ielaistie vārdi

* Starp tiem vārtsargiem, kas devušies laukumā vismaz 10 spēlēs.

##### Nedisciplinētākie spēlētāji

### Izslēgšanas kārta
Katrā kārtā sērija tiek aizvadīta līdz kādas komandas četrām uzvarām.

#### Labākie spēlētāji
##### Rezultatīvākie spēlētāji

##### Labākie vārtsargi
VSIV - vidēji spēlē ielaistie vārdi

## Mēneša labākie spēlētāji

## Sezonas apbalvojumi

## Atsauces

## Ārējās saites
* Līgas oficiālā mājaslapa
Puatjē

**Puatjē** (, ) ir pilsēta Francijā, Vjennas departamenta administratīvais centrs. Atrodas Klēnas upes krastos.

Savulaik Puatjē bija Puatū, vēlāk Puatū-Šarantas reģiona administratīvais centrs. 2009. gadā Puatjē dzīvoja 88,8 tūkstoši iedzīvotāju, bet tās aglomerācijā — 249 tūkstoši iedzīvotāju.

Senās Romas laikā pilsētas nosaukums bija *Limonum*. 
732. gadā kaujā pie Puatjē franku valdnieks Kārlis Martels uzvarēja arābu karaspēku. 
1356. gadā Simtgadu kara laikā pie pilsētas notika vēturiskā Puatjē kauja, kurā Anglijas Karaliste izcīnīja nozīmīgu uzvaru pār Francijas Karalisti.

## Atsauces

## Ārējās saites
Francijas Karaliste

**Francijas Karaliste** (, ) bija karaliste Eiropas rietumos no 987. līdz 1792. gadam. Francijas Karaliste izveidojās uz Rietumfranku valsts pamata, kad 987. gadā tronī kāpa Hugo Kapets. 1791. gadā Francijas Karalistes vietā nāca Pirmā Francijas republika, bet no 1814. līdz 1848. gadam pastāvēja Burbonu restaurācija un Jūlija monarhija, kas bija mēģinājums atjaunot Francijas Karalisti. Francijas Karalisti pārvaldīja vairākas dinastijas, visilgāk Kapetingu dinastija un Valuā dinastija.

Francijas Karalistes pastāvēšanas laikā norisinājās daudzi nozīmīgi notikumi, piemēram, Simtgadu karš no 1337. līdz 1453. gadam par Francijas karaļa troni. Ar Franču revolūciju, kas sākās 1789. gadā, iezīmējās karalistes pastāvēšanas beigas.

## Skatīt arī
* Francijas valdnieku uzskaitījums

## Ārējās saites
Čārltons Hestons

**Čārltons Hestons** (; dzimis **Džons Čārlzs Kārters** (*John Charles Carter*) , miris ) bija amerikāņu aktieris.

Ticis nominēts Zelta globusa balvai kategorijā "Labākais aktieris drāmas filmā" par Mozus lomu filmā "Desmit baušļi" (1956). Par lomu filmā "Ben-Hurs" (1959) aktieris saņēma Amerikas Kinoakadēmijas balvu kā labākais aktieris. Atveidojis lomas arī tādās filmās kā "Lieliskākā izrāde uz Zemes" (*The Greatest Show on Earth*, 1952), *[[Secret of the Incas]]* (1954), "Ļaunuma pieskāriens" (1958), *[[The Big Country]]* (1958), ''El Cid'' (1961), "Pasaules dižākais stāsts" (*The Greatest Story Ever Told*, 1965), ''Khartoum'' (1966), "Pērtiķu planēta" (*Planet of the Apes*, 1968), "Jūlijs Cēzars" (*Julius Caesar*, 1970), *[[The Omega Man]]* (1971), *[[Antony and Cleopatra]]* (1972), "Zaļais soilents" (1973), "Trīs musketieri" (*The Three Musketeers*, 1973), *[[Airport 1975]]* (1974), *[[Earthquake]]* (1974), *[[The Prince and the Pauper]]* (1977), *[[Mother Lode]]* (1982) un ''Alaska'' (1996).

1973. gadā bijis viens no Amerikas Kinoakadēmijas balvu pasniegšanas ceremonijas vadītājiem.

## Ārējās saites
Gredzentīkls

**Gredzentīkls** jeb **Gredzentopoloģija** ir topoloģija, kad datori tiek pieslēgti kabelim, kas ir saslēgts gredzenā. Signāli tiek pārraidīti pa riņķi vienā virzienā un iziet cauri katram datoram. Atšķirībā no pasīvas maģistrāles topoloģijas, šeit katrs dators izpilda atkārtotāja lomu, pastiprinot signālus un pārraidot tos nākamajam datoram. Tāpēc ja izies no ierindas viens dators, viss tīkls pārtrauks funkcionēt. Tīklos ar gredzena topoloģiju izmanto speciālus līdzekļus, lai sabojātais dators nepārtrauktu sakaru kanālu starp citiem datoriem. Gredzens ir ļoti ērta konfigurācija atgriezeniskās saites organizēšanai. Dati, izdarījuši pilnu apgriezienu, atgriežas pie datora-avota, kurš var kontrolēt datu piegādi adresātam.
Viens no datu pārraides veidiem pa riņķa tīklu tiek saukts par marķiera (*token*) nodošanu.
Simona Nigli-Lūdere

**Simona Nigli-Lūdere** (; dzimusi **Simone Lūdere**, ) ir bijusī Šveices orientieriste, izcīnījusi 23 zelta medaļas Pasaules čempionātos orientēšanās sportā laikā no 2001. līdz 2013. gadam, tādējādi viņa ir titulētākā sportiste orientēšanās sporta vēsturē. 2003. un 2005. gada Pasaules čempionātos S. Nigli izcīnīja četras zelta medaļas — maksimāli iespējamo.

Cēlusies no Burgdorfas Bernes kantonā. 2003. gadā apprecējusies ar Šveices orientieristu Matiasu Nigli. 2008. gadā viņa pārtrauca sportošanu grūtniecības dēļ, bet jau nākamajā gadā pēc meitas piedzimšanas atgriezās profesionālajā sportā un izcīnīja zelta medaļu Pasaules čempionātā Ungārijā. 2011. gadā atkal pārtrauca sportot, jo Nigli ģimenē piedzima dvīņi, taču jau 2012. gada Eiropas čempionātā Zviedrijā S. Nigli ar lielu pārsvaru uzvarēja abās garākajās individuālajās distancēs, bet tā paša gada Pasaules čempionātā, kas notika Šveicē, izcīnīja trīs zelta medaļas no četrām iespējamajām.

S. Nigli-Lūdere pārstāvējusi Zviedrijas klubus *Ulricehamns ОК* un *OK Tisaren*, Šveices *OLV Hindelbank* un Somijas *Turun Suunnistajat*. Trīs reizes (2003., 2005. un 2007. gadā) atzīta par Šveices "Gada sportisti".

2013. gada rudenī S. Nigli-Lūdere paziņoja par profesionālās karjeras beigām. Precējusies ar Matiasu Nigli — citu bijušo Šveices orientieristu.

## Atsauces

## Ārējās saites
* Simona Nigli-Lūdere *World of O Runners*
Dāgs Hammaršelds

**Dāgs Jalmars Angne Karls Hammaršelds** (; dzimis , miris ) bija zviedru diplomāts, ekonomists un rakstnieks.

Laikā no 1953. gada aprīlim līdz pat savai nāvei 1961. gada septembrī D. Hammaršelds pildīja ANO ģenerālsekretāra amata pienākumus. Gājis bojā Āfrikā lidmašīnas avārijā. Viņš ir vienīgais no ģenerālsekretāriem, kas miris amata pildīšanas laikā, kā arī viens no četriem cilvēkiem, kam pēc nāves piešķirta Nobela miera prēmija (1961).

Viņš ir attēlots uz Zviedrijas 1000 kronu banknotes.

## Atsauces

## Ārējās saites

* Biogrāfija 
* Dāga Hammaršelda biogrāfija Nobela prēmijas mājaslapā
Tenere Meisa

**Džiliana Kortnija Glovere** (; dzimusi  Mičiganas štatā), pazīstama ar skatuves vārdu **Tenere Meisa** (), ir amerikāņu pornoaktrise.

Pornofilmās filmējas kopš 2008. gada. 2010. gadā nominēta AVN balvai, 2011. gadā — divām balvām. Kopumā filmējusies vairāk kā 140 filmās.

## Atsauces

## Ārējās saites

* IAFD profils 
* AFDB profils
Sivēntiņa lieliskais piedzīvojums

**"Sivēntiņa lieliskais piedzīvojums"** () ir 2003. gada amerikāņu animācijas filma, ko producēja *[[Paramount Pictures]]*, *[[Universal Animation Studios|Universal Cartoon Studios]]* un *[[Nickelodeon]]*. Kinoteātros filmas pirmizrāde notika . Tas ir turpinājums filmai "Šarlotes tīkls" (*Charlotte's Web*).

## Ārējās saites
Ankija van Grinsvena

**Teodora Elizabete Gerarda (Ankija) van Grinsvena** (; dzimusi ) ir nīderlandiešu jātniece, startē iejādē.

Piedalījusies septiņās Olimpiskajās spēlēs (, , , , , , ). Kopumā izcīnījusi trīs zelta, piecas sudraba un vienu bronzas medaļu. 1988. gadā Seulā viņa ieņēma 36. vietu individuālajās sacensībās. 1992. gadā Barselonā izcīnīja 4. vietu individuālajās sacensībās, kā arī kļuva par sudraba medaļas laureāti komandu iejādē. 1996. gadā Atlantā abās disciplīnās izcīnīja sudraba medaļu. 2000. gadā Sidnejā A. van Grinsvena bija Nīderlandes karognesēja atklāšanas ceremonijā. Sacensībās viņa atkārtoja iepriekšējo divu Olimpisko spēļu panākumus komandu sacensībās, kā arī pirmoreiz karjerā kļuva par olimpisko čempioni individuālajās sacensībās, startēja ar zirgu *Bonfire*. 2004. gadā Atēnās atkārtoti kļuva par čempioni individuālajā iejādē, šoreiz ar zirgu *Salinero*, taču komandu sacensībās Nīderlandes komanda ieņēma 4. vietu. Atēnu Olimpisko spēļu laikā viņa bija stāvoklī. 2008. gadā Pekinā A. van Grinsvena izcīnīja zeltu individuālajās sacensībās un sudrabu komandu sacensībās. 2012. gadā Londonā viņa izcīnīja bronzu komandu sacensībās.

Ar panākumiem startējusi arī Pasaules un Eiropas čempionātos. 1994. gadā tika atzīta par Nīderlandes labāko sportisti.

## Atsauces

## Ārējās saites

*